Γιώργος Καπαχτσής

Ο Γιώργος Καπαχτσής (26 Φεβρουαρίου 1934 - 15 Νοεμβρίου 2015) ήταν Έλληνας δικηγόρος και πολιτικός από την Καστοριά, που διετέλεσε βουλευτής και νομάρχης. Υπηρέτησε ως ο πρώτος αιρετός Νομάρχης Καστοριάς από την 1η Ιανουαρίου 1995 ως τις 31 Δεκεμβρίου 2002.

 Βιογραφία 
Γιος του Χρήστου και της Βενετίας, ο Γεώργιος Καπαχτσής γεννήθηκε στο Βογατσικό Καστοριάς το 1934. Σπούδασε νομικά και εργάστηκε ως δικηγόρος επί 4 δεκαετίες.	 Ψ Η Φ Ι Σ Μ Α ΔΗΜΟΤΙΚΟΥ ΣΥΜΒΟΥΛΙΟΥ ΚΑΣΤΟΡΙΑΣ, 16-11-2015. 
Εξελέγη για πρώτη φορά βουλευτής Καστοριάς με την Νέα Δημοκρατία στις εκλογές του Ιουνίου του 1989. Επανεξελέγη και στις εκλογές που διεξήχθησαν τον Νοέμβριο της ίδιας χρονιάς. Η κοινοβουλευτική θητεία του τερματίστηκε το 1990.Θητείες στο Κοινοβούλιο, δικτυακός τόπος Βουλής των Ελλήνων, ανάκτηση 28-11-2015.

Το 1994 εξελέγη ως ο πρώτος αιρετός Νομάρχης Καστοριάς με ποσοστό 53,47% από τον πρώτο γύρο.Αποτελέσματα νομαρχιακών εκλογών του 1994 , Υπουργείο Εσωτερικών, ανάκτηση 28-11-2015. Επανεξελέγη το 1998 στον δεύτερο γύρο με ποσοστό 57,85%, επικρατώντας του Θ. Βραγγαλά (από το ΠΑΣΟΚ).Αποτελέσματα νομαρχιακών εκλογών του 1998 , Υπουργείο Εσωτερικών, ανάκτηση 28-11-2015.

Είχε υπηρετήσει και ως δημοτικός σύμβουλος Καστοριάς.

Τον Φεβρουάριο του 2015 τραυματίστηκε σοβαρά σε τροχαίο ατύχημα,όταν χτυπήθηκε από ταξί στο κέντρο της ΘεσσαλονίκηςΣτο νοσοκομείο ο Γιώργος Καπαχτσής μετά από τροχαίο ατύχημα στη Θεσσαλονίκη ,  www.alphafm.gr, 10-2-2015.  και απεβίωσε τον Νοέμβριο της ίδιας χρονιάς στο νοσοκομείο Παπαγεωργίου.Έφυγε από τη ζωή ο Γιώργος Καπαχτσής, Find Kastoria, 15-11-2015.

Με τη σύζυγό του, Σοφία Γαβριηλίδου, απέκτησαν 2 κόρες: τη Βενετία και την Όλγα.
 Παραπομπές 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Νομάρχες Καστοριάς
Κατηγορία:Βουλευτές Καστοριάς